|  |  |
| --- | --- |
| **Leverancetitel** | Redegørelse for regler for oplysningom og rettigheder til fjernvarmeforbrugsdata  |
| **Leverancenummer**  | 1 |
| **Tovholder (ansvarlig aktør)** | Energistyrelsen |
| **Ansvarlig arbejdsspor** | Intet arbejdsspor |
| **FFD-målsætning(er)** | 3 |
| **Afsluttes** | Q4 2024 |
| **Godkender** | Varme-DUG |

**Beskrivelse**

Branchen efterspørger klarhed over, hvem der har ejerskab over fjernvarmeforbrugsdata, samt hvilke rettigheder forbrugeren har til oplysning om og adgang til egne forbrugsdata. Branchen giver ligeledes udtryk for, at det er uklart, hvad fjernvarmeselskaber må anvende forbrugerens data til og hvordan. Denne problematik er blandt andet belyst i [”Lettere adgang til forbrugsdata for fjernvarme og vand](https://www.kl.dk/media/iticvyax/lettere-adgang-til-forbrugsdata-for-fjernvarme-og-vand-fods-analyse-inititativ-22-januar-2024.pdf)”, som er udarbejdet af Rambøll (i regi af den Fælles Offentlige Digitaliseringsstrategi). Denne leverance skal blandt andet forholde sig til gældende regler, i forhold til:

1. Hvem har ejerskab over fjernvarmeforbrugsdata (hvis nogen).

2. Hvilke rettigheder forbrugeren har i forhold til adgang til egen data, herunder adgangsmetode, dataformat og opdateringsfrekvens, deling med tredjepart osv.

3. Hvad må forsyningsselskaberne bruge data til og hvordan

4. Hvilke rettigheder har ejeren af en ejendom i forhold til at få adgang til, anvende og dele forbrugsdata fra lejere i ejendommen.

**Opgaver**

Der udarbejdes to redegørelser:

1. Et notat, der forholder sig til de relevante regler inden for Klima, - Energi og Forsyningsministeriets ressort

2. Et notat, der forholder sig til relevante regler uden for Klima, - Energi og Forsyningsministeriets fx Social-, Bolig- og Ældreministeriet, Indenrigsministeriet, Justitsministeriet mv.,

Leverancen er delt op, da del 1 forventes at kunne blive leveret relativt hurtigt kan leveres, mens anden del kræver dialog med andre ressortområder og derfor også vil tage længere tid.

På baggrund af DUG’ens input og spørgsmål til redegørelserne, afklares det, om redegørelserne skal uddybes, eller om der skal sættes yderligere leverancer i gang baseret på redegørelsernes resultater, fx udarbejdelse af vejledninger eller anbefalinger til tilpasning af reguleringen. Det bemærkes, at der er tale om en foreløbig tidsplan, som kan blive justeret, afhængig af dialogen med øvrige relevante ressortministerier.

#### Afhængigheder

Der forventes at blive udarbejdet samme type leverance i vand-DUG’en, hvorfor der med fordel kan erfaringsudveksles på tværs med henblik på at sikre ensartethed.